**Lietuvos valstybės himnas (Tautiška giesmė)**

Lietuvos valstybės himnas – Vinco Kudirkos „Tautiška giesmė“, pirmą kartą išspausdinta 1898 m. rugsėjo 15 d. šeštajame „Varpo“ numeryje. Šis patriotinis eilėraštis Lietuvos valstybės himnu tapo 1919 metais.

<https://lrv.lt/uploads/main/documents/files/Naudinga_informacija/Valstybes_ir_vyriausybes_simboliai/himnas_giedamas.mp3>

Lietuva, Tėvyne mūsų,  
Tu didvyrių žeme,  
Iš praeities Tavo sūnūs  
Te stiprybę semia.

Tegul Tavo vaikai eina  
Vien takais dorybės,  
Tegul dirba Tavo naudai  
Ir žmonių gėrybei.

Tegul saulė Lietuvoj  
Tamsumas prašalina,  
Ir šviesa, ir tiesa  
Mūs žingsnius telydi.

Tegul meilė Lietuvos  
Dega mūsų širdyse,  
Vardan tos Lietuvos  
Vienybė težydi!